Katedral ni San Patricio, Karachi

Ang **Katedral ni San Patricio** ay ang liklukan ng Katoliko Romanong Arkidiyosesis ng Karachi, at ito ay matatagpuan malapit sa Merkadong Empress sa pook ng Saddar sa sentrong Karachi. Ang simbahan ay nakumpleto noong 1881, at kayang tumanggap ng 1,500 tagasamba. Sa harapan ng katedral ay ang Monumento sa Kristong Hari, na itinayo sa pagitan ng 1926 at 1931 upang gunitain ang Heswitang misyon sa Sindh.

## Kasaysayan 
Ang unang simbahan sa Sindh, na tinawag na Simbahan ni San Patricio, ay itinayo sa bakuran ng katedral noong 1845 bilang isang misyon sa Carmelita sa halagang 6,000 rupees sa pamumuno ng unang pari ng Carmelita ng Karachi na si Padre Casaboch. Habang lumalaki ang populasyong Katoliko sa lungsod, ang mga Katoliko ng lungsod ay nagtipon ng pera para sa pagtatayo ng isang bagong simbahan. Ginawa ang unang paghuhukay noong 1878, at ang simbahan ay ikinonsagrado noong Abril 24, 1881. Sa kabila ng pagtatayo ng bagong gusali, ang maliit na simbahan ay nagpatuloy na umiral hanggang sa ito ay nawasak ng isang bagyo noong 1885.

## Disenyo 
Ang kasalukuyang katedral ay itinayo sa arkitekturang Neogotiko; may sukat ito ng 52 metro ng 22 metro, at may kakayahang tumanggap ng hindi bababa sa 1,500 na mga sumasamba nang sabay. Ang disenyo at pagsasakatuparan nito ay buhat ng tatlong miyembro ng Kapisanan ni Hesus: Ang disenyo ng katedral ay inisip ng arkitektong si Padre Karl Wagner, SJ at ang konstruksiyon ay pinangasiwaan ng laikong Kapatid na sina George Kluver, SJ at Herman Lau, SJ.

## Modernong panahon 
Noong 1978 ipinagdiriwang ng katedral ang ika-100 taong nito. Naglabas ang Koreo ng Pakistan ng espesyal na pang-alaalang selyo sa okasyon. Nagpadala si Papa Juan Pablo I ng mga espesyal na pagbati at pagpapala sa okasyon.

Noong Nobyembre 1991 ang katedral ay binisita ni Madre Teresa ng Calcutta. Nagsalita din sa okasyon si Kardinal Joseph Cordeiro ng Karachi.

Isang bomba ang sumabog sa loob ng Katedral na nagdulot ng pinsala at pagkasira. Ang pagsabog noong Disyembre 22, 1998, ay nangyari ilang minuto pagkatapos ng pagdiriwang ng kongregasyon ng Misa. Karamihan sa mga tao ay nakaalis na nang sumabog ang bomba. Isang babae ang nasugatan at mayroong bahagyang pinsala sa loob ng 120-taong-gulang na Katedral.

Ang bakuran ng katedral ay pinalamutian ng isang marmol na Monumento sa Kristong Hari, na itinayo noong 1931 upang gunitain ang alaala ng Misyong Heswita sa Sindh.

## Galeriya 

Talaksan:PK Karachi asv2020-02 img40 StPatrick Cathedral.jpg|Monumento sa Kristong Hari, kasama ang Katedral ni San Patricio
Talaksan:PK Karachi asv2020-02 img43 StPatrick Cathedral.jpg|Loob ng katedral
Talaksan:PK Karachi asv2020-02 img42 StPatrick Cathedral.jpg|Ang dambana

## Mga Kura Paroko 
* P. Francis Casabosch OCD 1844-47
* P. J. Lopez 1847-50
* P. G. D'Silva 1850
* P. P. Ireneus OCD 1850-51
* P. Joh Chrysostomus OCD 1852-52
* P. Andres Jesu Mariae OCD 1853-53
* P. RJ Periston1854-55
* P. P. Felix O. Cap. 1855-58
* P. P. Raphael O. Cap. 1858-59
* P. George Bridges SJ 1859
* P. G. Strickland SJ 1859
* P. Joseph Willy SJ 1859-65
* P. Basilius Haefly SJ 1865-1867
* P. Anselm Leiter SJ 1867-68
* P. Nicolas Pagani SJ 1868-72
* P. George Bridges SJ 1872-74
* P. Joseph Nueckel SJ 1874-76
* P. Francis Belz SJ 1876-87
* P. A. Bruder SJ 1887-94
* P. H. Jurgens SJ 1894-97
* P. T. Peters SJ 1897-1900
* P. JB Schroeter SJ 1900-10
* P. C. Gertler SJ 1910
* P. A. Gyr SJ 1910-16
* P. D. Lynch SJ 1916-18
* P. E. Farrell SJ 1918-20
* P. S. Boswin SJ 1920-22
* P. J. Meyer SJ 1922-23
* P. Vincent Gimenez SJ 1922-35
* P. Valens Wienk OFM 1935-36
* P. Salesius Lemmens OFM 1936-38
* P. Alcuinus van Miltenburg OFM 1938-40
* P. Achilles Meersman OFM 1940-41
* P. Alcuinus van Miltenburg OFM 1941-43
* P. Floregius Rypma OFM 1943-55
* P. Modestine Pöttgens OFM 1955-1966
* P. Francis de Souza 1966-1975
* P. Robert D'Silva 1975-1983
* P. Anthony Martis 1983-1992
* P. James DeSouza 1992-2000
* P. Achilles DeSouza 2000-2001
* P. Joseph D'Mello 2001-2007
* P. Edward Joseph 2007-2014
* P. Saleh Diego 2019 -

## Mga sanggunian